b'\n_START_ARTICLE_\nJohan Henrik Freithoff\n_START_SECTION_\nLiv og virke\n_START_PARAGRAPH_\nFreithoff studerte fiolin og komposisjon i Italia i 1730-\xc3\xa5rene, kanskje hos Giovanni Battista Sammartini. Sikkert er det at han gikk i tjeneste hos Storhertugen av Toscana, Gian Gastone de\xe2\x80\x99 Medici, og at han var i Konstantinopel oktober 1742. Samme \xc3\xa5r vendte han tilbake til Kristiansand f\xc3\xb8r han i 1744 fikk ansettelse som fiolinist ved hoffet til Christian VI. I 1746 fikk han i tillegg en godt betalt stilling som kansellisekret\xc3\xa6r i det danske Kanselli. _NEWLINE_Freithoff levde tilsynelatende et stille og regelmessig liv i kong Frederik Vs tjeneste som musiker og sekret\xc3\xa6r. Han oversatte b\xc3\xb8ker til dansk, og man antar at han ogs\xc3\xa5 har reist i kongens tjeneste. Freithoff d\xc3\xb8de av tuberkulose._NEWLINE_Det er bevart ni kammermusikalske verk etter ham, blant annet to sonater med generalbass, \xc3\xa9n for fl\xc3\xb8yte i G-dur og \xc3\xa9n for fiolin i E-dur, samt to triosonater for 2 melodiinstrumenter (fl\xc3\xb8yte, fiolin, obo) og generalbass, \xc3\xa9n i g-moll og \xc3\xa9n i A-dur.'